**5. Pabrauktą žodį pakeiskite pusdalyviu arba padalyviu.**

0. Aš dirbau, o vaikas mokėsi. – *Man* ***dirbant*** *vaikas mokėsi.*

1. Aš dirbau ir galvojau apie poilsį. – Aš dirbdamas galvojau apie poilsį.

2. Kai jie parėjo namo, prasidėjo audra. – Jiems parėjus namo prasidėjo audra.

3. Kai ėjome Vilniaus gatve, susitikome senus pažįstamus. – Eidami Vilniaus gatve susitikimo senus pažįstami.

4. Kai ėjau namo, pradėjo lyti. – (Man) einant namo pradėjo lyti.

5. Mes kalbėjomės, kai atėjo Tomas. – Mums kalbantis atėjo Tomas.

6. Mes kalbėjomės ir gėrėme kavą su šokoladu. – (Mes) kalbėdamiesi gėrėme kavą su šokoladu.

7. Važiavau namo ir prisiminiau, kad reikia nusipirkti duonos. – Važiuodamas namo prisiminiau, kad reikia nusipirkti duonos.

8. Važiavome autostrada, kai sugedo mašina. – Mums važiuojant autostrada sugedo mašina. / Mašina sugedo mums važiuojant autostrada

9. Pusryčiavome ir klausėmės žinių. ‒ Pusryčiaudami klausėmės žinių.

10. Kai šeima pusryčiavo, atėjo kaimynė. ‒Šeimai pusryčiaujant atėjo kaimynė.

11. Gulėjau ir galvojau apie atostogas. ‒ Gulėdamas/-a galvojau apie atostogas.

12. Kai mokiausi, kažkas paskambino į duris. ‒ Man mokantis kažkas paskambino į duris.

13. Kai studentai keliavo po Lietuvą, susipažino su įvairiais žmonėmis. ‒ Studentai keliaudami po Lietuvą susipažino su įvairiais žmonėmis.

14. Kai svečiai išvažiavo, mes galėjome eiti ilsėtis. ‒ Svečiams išvažiavus (mes) galėjome eiti ilsėtis.

15. Aš ilsėjausi, kai suskambo telefonas. ‒ Man ilsintis suskambo telefonas.

**6. Pabrauktus žodžius pakeiskite dalyviais, pusdalyviais arba padalyviais.**

0. Pakalbėsime, kai susitiksime. – ***Susitikę*** *pakalbėsime.*

1. Jie kalbėjosi, o mes stengėmės netrukdyti. ‒Jiems kalbantis mes stengėmės netrukdyti.

2. Kai jie baigė kalbėti, mes išėjome. ‒ Jiems baigus kalbėti, mes išėjome.

3. Jie kalbėjosi, kai ėjo į universitetą. ‒ Jie kalbėjosi eidami į universitetą.

4. Kai susitiksime, aptarsime tą reikalą. ‒ Susitikę aptarsime tą reikalą.

5. Kai skaitė knygą, jis svajojo, todėl nieko neprisimena. ‒ Skaitydamas jis svajojo, todėl nieko neprisimena.

6. Kai lyja ir šviečia saulė, būna vaivorykštė. ‒ Kai lyjant šviečia saulė, būna vaivorykštė.

7. Kai palijo ir pašalo, pasidarė labai slidu. ‒ Palijus ir pašalus pasidarė labai slidu.

8. Kai miegojo, ji sapnavo baisų sapną. ‒ Miegodama ji sapnavo baisų sapną.

9. Kai pabudo, ji apsidžiaugė, kad tai buvo tik sapnas. ‒ Pabudusi ji apsidžiaugė, kad tai buvo tik sapnas.

10. Vaikas miegojo, kai mama įėjo į kambarį. ‒ Mamai įėjus į kambarį vaikas miegojo / Vaikui miegant mama įėjo į kambarį.

11. Kai pamiegojo, vaikas nebebuvo piktas. ‒ Pamiegojęs vaikas nebebuvo piktas.

12. Kai pabendravo su Mantu, Jonui buvo linksmiau. ‒ Pabendravus su Mantu Jonui buvo linksmiau.

13. Kai pabendravo su Mantu, Jonas buvo linksmesnis. ‒ Pabendravęs su Mantu Jonas buvo linksmesnis.

14. Lina pradėjo dirbti, kai dar mokėsi universitete, o Rūta – kai baigė universitetą. ‒ Lina pradėjo dirbti dar mokydamasi universitete, o Rūta ‒ kai baigė universitetą.